— Калі размаўляю з жанчынаю, то прашу Духа Святога, каб падказаў мне, што менавіта ёй трэба сказаць у гэты цяжкі для яе момант. Штодзённа стараюся маліцца таямніцаю Ружанца за жанчыну на працягу таго часу, калі яна прымае рашэнне. Я стараюся не асуджаць жанчыну, бо яна ўжо пад уплывам злога духа. Веру, што міласэрны Бог уратуе тое ненароджанае дзіця, а ці ўратуецца душа жанчыны? Гэты грэх руйнуе менавіта яе, таму трэба маліцца аб ачышчэнні яе душы. Нават калі яна ўсё ж зрабіла аборт, то трэба маліцца за яе, каб д’ябал да канца не зруйнаваў яе душу.